钦定古今图书集成/明伦汇编/闺媛典/第062卷 > 何良傅妻宋氏
## 钦定古今图书集成/明伦汇编/闺媛典/第062卷 > 何良傅妻宋氏

按《松江府志》：“宋氏，字子羽，礼部郎中何良傅妻。良傅
素有羸疾，氏日持诵《楞伽》祈祐之。嘉靖戊子秋试，良
傅晕且死，氏泣不食，私欲自缢。保母曰：‘夫未属，纩何
至是’。会疾渐瘳，至癸巳，病复作，一日气绝，氏即缢于
诵经室中。已而良傅复苏，竟不死。哭之曰：‘哀哉子羽，
而欲就我泉下耶，我又将何就焉’。”终身不复娶。